ருதுராஜ் கெயிக்வாட்

ருதுராஜ் கெய்க்வாட் (பிறப்பு 31 சனவரி 1997) இந்தியாவைச் சேர்ந்த ஒரு பன்னாட்டுத் துடுப்பாட்ட வீரர். 6 அக்டோபர் 2016 அன்று 2016–17 ரஞ்சி டிராபியில் மகாராஷ்டிரா அணிக்காக முதல் தரப் போட்டிகளில் அறிமுகமானார். பிப்ரவரி 2, 2017 அன்று 2016–17 இன்டர் ஸ்டேட் இருபது-20 போட்டியில் மகாராஷ்டிரா அணிக்காக இருபது20 போட்டிகளில் அறிமுகமானார். பிப்ரவரி 25, 2017 அன்று 2016–17 விஜய் ஹசாரே டிராபியில் மகாராஷ்டிரா அணிக்காக பட்டியல் அ போட்டிகளில் அறிமுகமானார்.

2018 டிசம்பரில், 2018 ஏ.சி.சி வளர்ந்து வரும் அணிகள் ஆசியா கோப்பைக்கான இந்திய அணியில் இடம் பெற்றார்.

இவர் டிசம்பர் 2018 இல், 2019 இந்தியன் பிரீமியர் லீக்கிற்கான வீரர்கள் ஏலத்தில் சென்னை சூப்பர் கிங்ஸ் அணியால் வாங்கப்பட்டார். ஜூன் 2019 இல், அவர் இந்திய ஏ அணியில் இலங்கைக்கு எதிராக 187 ஓட்டங்கள் எடுத்து ஆட்டமிழக்காமல் இருந்தார். ஆகஸ்ட் 2019 இல், அவர் 2019–20 துலீப் டிராபிக்கான இந்தியா ப்ளூ அணியின் அணியில் இடம் பெற்றார்.   அக்டோபர் 2019 இல், 2019–20 தியோதர் டிராபிக்கான இந்தியா பி அணியில் இடம் பெற்றார்.
தற்போது சென்னை சூப்பர் கிங்ஸ் அணியின் தலைவராக உள்ளார்.https://www.iplt20.com/news/3997/ruturaj-gaikwad-takes-over-chennai-super-kings-captaincy-from-ms-dhoni

 மேற்கோள்கள் 

பகுப்பு:இந்தியத் துடுப்பாட்டக்காரர்கள்
பகுப்பு:வாழும் மக்கள்
பகுப்பு:1997 பிறப்புகள்